
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


„ ΤΕΥΧΟΣ ΤΕΤΑΡΤΟ 


Αρ. Φύλλου 788 


15 Σεπτεμβρίου 1997 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης τμήματος της πολεο- 
δομικής ενότητας 7 του Δήμου Αμαρουσίου (Ν. Ατ¬ 
τικής) . 

ΑΝΑΚΟΙΝΩΣΕΙΣ 

Ειδοποίηση για παρακατάθεση οριστικής αποζημίωσης 
ιδιοκτητών έκτασης που βρίσκεται στην περιοχή του 
Δήμου Ζεφυρίου και που απαλλοτριώθηκε λόγω ρυ¬ 
μοτομίας με σκοπό τη διαμόρφωση κοινοχρήστων 
χώρων παρά τον χώρο του 1 ου Δημ. Σχολείου Ζεφυ¬ 
ρίου. 


ΠΟ ΛΕΟΔΟΜ ΙΑ 

ΔΙΑΤΑΓΜΑΤΑ 

( 1 ) 

Έγκριση πολεοδομικής μελέτης τμήματος της πολεοδο¬ 
μικής ενότητας 7 του Δήμου Αμαρουσίου (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 6 (παρ. 1,4, 5 και 6) και 7 
(παρ. 1,2 και 4) του Ν. 1337/83 «Επέκταση των πολεοδο- 
μικών σχεδίων, οικιστική ανάπτυξη και σχετικές ρυθμί¬ 
σεις» (Α' 33), όπως το άρθρο 6 τροποποιήθηκε με την παρ. 
2 του άρθρου 8 του Ν. 1512/1985 «Τροποποίηση και συ¬ 
μπλήρωση πολεοδομικών διατάξεων, ρύθμιση συναφών 
θεμάτων και θεμάτων του Ταμείου Νομικών» (Α' 4). 

2. Τις διατάξεις του άρθρου 3 του Ν.Δ/τος της 
17.7.1923 «Περί σχεδίων πόλεων κ.λπ.» (Α' 228), όπως 
μεταγενέστερα τροποποιήθηκαν και συμπληρώθηκαν. 

3. Τις διατάξεις των άρθρων 6, 7, 8 και 9 του Ν. 1577/ 
1985 «Γενικός Οικοδομικός Κανονισμός» (Α’ 210), όπως 
τροποποιήθηκαν με το άρθρο 13 (παρ. 1, 2, 3) του Ν. 
1647/1986 «Οργανισμός Κτηματολογίου και Χαρτογρα¬ 
φήσεων Ελλάδας (ΟΚΧΕ) και άλλες σχετικές διατάξεις» 
(Α' 141) και το άρθρο 1 (παρ. 3, 4) του Ν. 1772/1988 


«Τροποποίηση διατάξεων του Ν. 1577/85 ΤΟΚ” και άλ¬ 
λες σχετικές διατάξεις» (Α' 91). 

4. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α' 137), που προ¬ 
στέθηκε με το άρθρο 27 του Ν. 2081/1992 (Α 154) και 
αντικαταστάθηκε με την παρ. 2α του άρθρου 1 του Ν. 
2469/1997 (Α’ 38) και το γεγονός ότι από τις κανονιστικές 
διατάξεις αυτού του διατάγματος δεν προκαλείται δαπάνη 
σε βάρος του κρατικού προϋπολογισμού και του οικείου 
Ο.Τ.Α. 

5. την 103751/7467/17.12.1991 απόφαση του Υπουρ¬ 
γού Περιβάλλοντος, Χωροταξίας και Δημοσίων Έργων 
«Έγκριση Γενικού Πολεοδομικού Σχεδίου δήμου Αμαρου¬ 
σίου (Ν. Αττικής)» (Δ' 968), διόρθωση (Δ’ 835/1992), 
όπως τροποποιήθηκε με τις 6939/1283/22.2.1993 (Δ 
744) και 88223/6449/24.9.1993 (Δ' 1241) αποφάσεις 
του Υφυπουργού Περιβάλλοντος, Χωροταξίας και Δημο¬ 
σίων Έργων και την 72228/4579/20.7.1994 απόφαση 
του Υπουργού Περιβάλλοντος, Χωροταξίας και Δημοσίων 
Έργων «Τροποποίηση του Γενικού Πολεοδομικού Σχε¬ 
δίου δήμου Αμαρουσίου (Ν. Αττικής)» (Δ' 734). 

6. Τις 156/1993,147/1994 και 138/1997 γνωμοδοτή¬ 
σεις του δημοτικού συμβουλίου Αμαρουσίου. 

7. Την 6/συν. 13/16.5.1996 γνωμοδότηση του Συμβου¬ 
λίου Χωροταξίας, Οικισμού και Περιβάλλοντος Τομέα 
Ανατολικής Αθήνας Νομαρχίας Αθηνών. 

8. Την 723/1996 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

9. Την 312/1997 γνωμοδότηση του Συμβουλίου της 
Επικράτειας με πρόταση του Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

Άρθρο 1 

Εγκρίνεται το πολεοδομικό σχέδιο τμήματος της πολε¬ 
οδομικής ενότητας 7 του δήμου Αμαρουσίου (Ν. Αττικής), 
με τον καθορισμό οικοδομήσιμων χώρων, οδού, όπως φαί¬ 
νονται στα δύο (2) σχετικά πρωτότυπα χρωματισμένα δια¬ 
γράμματα σε κλίμακα 1:1000 που θεωρήθηκαν από τον 
Προϊστάμενο της Δ/νσης Τοπογραφικών Εφαρμογών με 
την 23634/1997 πράξη του και που αντίτυπά τους σε φω¬ 
τοσμίκρυνση δημοσιεύονται με το παρόν διάταγμα. 

Άρθρο 2 

Εγκρίνεται, όπως διατυπώνεται στα επόμενα άρθρα, ο 
πολεοδομικός κανονισμός της περιοχής, της οποίας το 

πολεοδομικδ σχέδιο εγκρ'ινεται με το άρθρο 1 του παρό¬ 
ντος. 

Άρθρο 3 

1. Επιφυλασσομένης της διατάξεως της επομένης πα¬ 
ραγράφου, στους οικοδομήσιμους χώρους της παραπάνω 
περιοχής επιτρέπεται η χρήση αμιγούς κατοικίας, όπως 
προσδιορίζεται από το άρθρο 2 του από 23.2.1987 Π.Δ/ 
τος (Δ' 166) και ειδικότερα: 

- κατοικία 

- ξενώνες μικρού δυναμικού (περί τις 20 κλίνες) 

- εμπορικά καταστήματα που εξυπηρετούν τις καθημε¬ 
ρινές ανάγκες των κατοίκων της περιοχής, μέγιστης επι¬ 
φάνειας 80 τ.μ. ανά άρτιο οικόπεδο 

- κτίρια κοινωνικής πρόνοιας 

- αθλητικές εγκαταστάσεις 

χ κτίρια πρωτοβάθμιας και δευτεροβάθμιας εκπαίδευ¬ 
σης 

- θρησκευτικοί χώροι 

- πολιτιστικά κτίρια (και εν γένει πολιτιστικές εγκατα¬ 
στάσεις) 

2. Στην παραπάνω περιοχή επιτρέπεται η χρήση εργα¬ 
στηρίων αγγειοπλαστικής. 

Άρθρο 4 

Στο πρόσωπο των οικοπέδων, οικοδομημένων ή μη, που 
βρίσκονται στην περιοχή της οποίας εγκρίνεται το σχέδιο, 
επιβάλλεται προκήπιο πλάτους τεσσάρων (4) μέτρων, 
όπως φαίνεται στα διαγράμματα του άρθρου 1. 

Άρθρο 5 

7α ελάχιστα όρια εμβαδού και προσώπου, καθώς και οι 
λοιποί όροι και περιορισμοί δόμησης των οικοπέδων καθο¬ 
ρίζονται ως εξής: 

1. Ελάχιστο πρόσωπο: είκοσι (20) μέτρα 

Ελάχιστο εμβαδόν: χίλια (1000) τετρ. μέτρα 


2. Επιπλέον των διατάξεων της προηγουμένης παρα¬ 
γράφου 1 απαιτείται όπως α) στο οικοδομήσιμο τμήμα του 
οικοπέδου εγγράφεται κάτοψη κτιρίου με ελάχιστη επι¬ 
φάνεια 50 τ.μ μέτρων και ελάχιστη πλευρά πέντε (5) μέ¬ 
τρα και β) τα οικόπεδα δεν δημιουργήθηκαν από κατά¬ 
τμηση που έγινε κατά παράβαση των διατάξεων του από 
22.6.1983 Π.Δ/τος (Δ’ 284). 

3. Μέγιστο ποσοστό κάλυψης των οικοπέδων: εβδομή¬ 
ντα τοις εκατό (70%) της επιφάνειας τους. 

4. Ο συντελεστής δόμησης ορίζεται ως εξής: 

α. για το τμήμα του οικοπέδου μέχρι 500 τ.μ.: οκτώ δέ¬ 
κατα (0,8) 

β. για το τμήμα του οικοπέδου από 500 τ.μ. και άνω: έξι 
δέκατα (0,6) 

5. Μέγιστο επιτρεπόμενο ύψος των ανεγερθησομένων 
κτιρίων δώδεκα (12) μέτρα. 

6. Οι εκσκαφές θεμελίων και οι διανοίξεις τάφρων για 
έργα ύδρευσης, αποχέτευσης κ.λπ. γίνονται με την επί¬ 
βλεψη της Β' Εφορείας Προϊστορικών και Κλασσικών Αρ¬ 
χαιοτήτων Αττικής. 

Άρθρο 6 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 1 Σεπτεμβρίου 1997 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΚΩΣΤΑΣ ΛΑΛΙΩΤΗΣ 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΤΕΤΑΡΤΟ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΝΑΚΟΙΝΩΣΕΙΣ 

( 2 ) 

Ειδοποίηση για παρακατάθεση οριστικής αποζημίωσης 
ιδιοκτητών έκτασης που βρίσκεται στην περιοχή του 
Δήμου Ζεφυρίου και που απαλλοτριώθηκε λόγω ρυμο¬ 
τομίας με σκοπό τη διαμόρφωση κοινοχρήστων χώρων 
παρά τον χώρο του 1ου Δημ. Σχολείου Ζεφυρίου. 

ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ 

Το Νομικό Πρόσωπο Δημοσίου Δικαίου με την επωνυμία 
«ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ», που εδρεύει στην 
Αθήνα και επί της οδού Φαβιέρου 30, ειδοποιεί ότι σύμ¬ 
φωνα με την 23/92 πράξη αναλογισμού της Δ/νσης Πολε¬ 
οδομίας Δυτ. Αττικής, που κυρώθηκε με την 8741/ 


306/92 απόφαση του ίδιου γραφείου για την αναγκαστική 
απαλλοτρίωση λόγω ρυμοτομίας έκτασης εμβαδού 61,60 
μ2, που βρίσκεται στην περιοχή του Δήμου Ζεφυρίου σε 
επαφή με τον χώρο του 1 ου Δημ. Σχολείου Ζεφυρίου κα¬ 
τέθεσε στο Ταμείο Παρακαταθηκών και Δανείων υπέρ των 
δικαιούχων ιδιοκτητών την οριστική αποζημίωση που κα¬ 
θορίστηκε σύμφωνα με την 213/97 απόφαση του Μονο¬ 
μελούς Πρωτοδικείου Αθηνών και εκδόθηκε το 3846/ 
22.7.97 γραμμάτιο σύστασης παρακαταθήκης για ποσό 
2.156.000 δρχ. 

Αθήνα, 24 Ιουλίου 1997 

Ο Πρόεδρος Δ.Σ. 

ΔΗΜ. ΣΚΑΜΝΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


